Watersjap Limbörg wiltj gein tiejelike dieke - Wikinuujs
Watersjap Limbörg wiltj gein tiejelike dieke
MOFERT - 26 jannewarie 2020 - Har Frenken, e bestuurslid van 't watersjap in Limbörg, guuef aan det me vanne tiejelike dieken aafwiltj.
Nag ummer duit 't watersjap allewiel tiejelike dieken inzètte wen 't hoeagwater is. Dit gebeurtj op plaatse wo gein vaste struktuurdieke zeen. De tiejelike, buugzaam dieke die 't water taengenhaje waere gemaak van alleminiumplate mit zandjzek.
Veure dieke te plaatse kan 't watersjap raekenen op zevenhóngerd vriewilligers die bie 't hoeagwater helpe, mer 't plaatse van dees tiejelike dieken is tiedrouvendj en virg väöl mankraf. Hieveur wiltj 't watersjap pielen op doerzaam dieke van zandj en graas. Zoea wille zie det achter vief jaor zoea dertig percent vanne alleminiumplateveurraod euverbäöjig is.
De urgensje van 't vechte taenge hoeagwater bliek waal oet 't feit det veur zoea viefentwintjig jaor trögk de grótste evacuaasje oete naokriegse gesjiechte. Róndj 31 jannewarie 1995 mós me 250.000 luuj oet 't Gelderse reveergebied 't hoes oet haole veuren hoeage waterstandj vanne Rien, de Maas enne Waal.
Waterschap wil geen tijdelijke dijken meer. Ruud van Broekhoven - 1limburg, 25 jannewarie 2020
Aafkómstig van "https://li.wikinews.org/w/index.php?title=Watersjap_Limbörg_wiltj_gein_tiejelike_dieke&oldid=13839"
Dees pagina is 't lèts verangerd op 26 jan 2020, óm 10:29.